2. Az Európai Tanács 2008. október 15-16-i ülése (szavazás) 
- A szavazás előtt:
Pervenche Berès  
Elnök úr! A válság kezelése során, a Parlament tanúbizonyságot tett felelősségérzetéről. Ennek szellemében foglalkozott hétfő este a Gazdasági és Monetáris Bizottság a "CRD”-ként ismert tőkekövetelmény-irányelv felülvizsgálatával, amit a Bizottság sarkalatos pontnak tart az Európai Unióban tapasztalható súlyos pénzügyi válság kezelésében.
Arról szeretném tájékoztatni a plenáris ülést, hogy a Bizottság nem tartotta fontosnak, hogy részt vegyen ezzel kapcsolatban a Gazdasági és Monetáris Bizottság hétfő esti munkájában.
- A (6) bekezdésről történő szavazás előtt:
Wolf Klinz
(DE) Elnök úr, hölgyeim és uraim! Ezt már megkapták írásban. Javasolom, hogy a következő angol nyelvű mondattal egészítsük ki a szöveget:
"Sajnálja a gazdaság többi ágazatára is kiható láthatóan negatív hatásokat, ezért...”
HU(DE) Ez a kiegészítés egyértelművé teszi, hogy a pénzügyi válság a gazdaság egészére van negatív hatással.
(A szóbeli módosítást nem fogadják el)
Hartmut Nassauer
(DE) Elnök úr! Mindössze arra szeretnék rámutatni, hogy most négy politikai képviselőcsoport által benyújtott közös állásfoglalásra irányuló indítványról szavazunk, akik megegyeztek abban, hogy a közös szöveghez nem nyújtanak be módosítást. A szóbeli módosítás is módosítás és a Liberálisok és Demokraták Szövetsége Európáért Képviselőcsoportja is aláírta a közös állásfoglalást. Ezért legnagyobb sajnálatunkra elleneznünk kell minden további módosítást, beleértve a szóbeli módosításokat is.
- A 6. módosításról történő szavazás után:
Avril Doyle
Elnök úr! Nem azt kérte, hogy a (6) bekezdésről szavazzunk? Várom válaszát.
Elnök
Nem, ezzel a bekezdéssel kapcsolatban nincs kérés külön szavazásra.
- A (9) bekezdésről történő szavazás előtt:
Margarita Starkevičiūt
(LT) Csak a (9) bekezdés mellett szereplő szavakat szeretném beszúrni, és akkor a következőképpen szólna a szöveg:
"a szerződés rendelkezéseinek való megfelelésük,” az egyértelműség kedvéért. A szöveg tehát így hangzik: "a meghozott intézkedésekre hozott állami támogatásokról szóló szabályok és a szerződés rendelkezéseinek való megfelelésük ”.
(A szóbeli módosítást nem fogadják el)
- A (29) bekezdésről történő szavazás előtt:
Ona Juknevičien
Elnök úr! Úgy gondolom, hogy a PPE-DE képviselőcsoportból hamarosan szót fognak kérni, de mielőtt ezt teszik, kérem őket, hogy gondolják át, hogy mennyiben sértené az elveiket ha támogatnák a szóbeli módosításomat ami két szó beszúrását jelentené, amelyek kiemelik a Balti-térség elszigeteltségét az energiaágazatban és Oroszországtól való 100%-os függőségét. Szeretnénk kihangsúlyozni és egyben üdvözölni a Bizottság és különösen a Tanács azon kezdeményezését, ami megszüntetné a Balti-térség elszigeteltségét az energiaágazatban. Ezért a (29) bekezdésben, ahol Kelet-Európáról van szó, szeretném, ha a Balti-térség is megemlítésre kerülne. Ehhez kérem támogatásukat.
(Taps középről és a bal oldalról)
Hartmut Nassauer
(DE) Elnök úr! Azt szeretném javasolni a képviselőtársaimnak a Liberálisok és Demokraták Szövetsége Európáért képviselőcsoportból, hogy a jogos felvetéseiket, azokon a tárgyalásokon vessék fel amiknek kifejezetten ez a célja. Udvariatlanság plenáris ülésen előállni ilyen javaslattal, mivel itt nem lehet erről komoly vitát folytatni. Ez méltatlan a parlamentarizmushoz, ezért el kell vetni.
(Taps)
(A szóbeli módosítást nem fogadják el)
- Az 1. módosításról történő szavazás után:
Hélène Goudin
(SV) Elnök úr! Úgy gondolom semmilyen mentség sincs arra, hogy ma délelőtt 10 óráig egyáltalán nem és utána is csak angolul, lettül és finnül kaptuk meg a módosításokat. Ennek nem lenne szabad megtörténnie.
Elnök
Tudomásul vettük a panaszát Goudin asszony.
- A szavazás után:
Alexander Alvaro
Elnök úr! Csak arra akartam felhívni a tisztelt Ház figyelmét, hogy egy európai tanácsi találkozóról szóló állásfoglalásról szavaztunk, és szégyenteljes, hogy a Tanács részéről senki sincs jelen, aki figyelembe venné a munkánkat és a véleményünket. Így nem lehet együttdolgozni.
(Taps)
David Martin
Elnök úr! Lehet, hogy a Tanács nincs jelen, de kérem a tisztelt Házat, hogy üdvözölje az új biztosunkat, aki közvetlenül kinevezését követően vette magának a fáradságot és megjelent ezen a szavazáson. Üdvözlöm az ülésteremben Ashton bárónőt.
(Hangos taps)
Elnök
Valóban, Martin úr. Ma nagyon szemfüles.
